राजगढ़ | मध्यप्रदेश मानव अधिकार आयोग द्वारा जिला स्तर पर की जा रही मानव अधिकार हनन से संबंधित मामलों की सुनवाई की श्रृंखला में अगली सुनवाई 1 सितम्बर (शनिवार) को कलेक्ट्रेट कार्यालय राजगढ़ के सभाकक्ष में प्रातः 10:30 बजे से की जायेगी। मध्यप्रदेश मानव अधिकार आयोग के अध्यक्ष न्यायमूर्ति श्री नरेन्द्र कुमार जैन द्वारा अब यह सुनिश्चित किया गया है कि मानवाधिकार हनन की घटनाओं के पीड़ितों को सहजता से न्याय सुलभ कराने के लिए जिला स्तर पर मानव अधिकार हनन के मामलों की सुनवाई की जाये। आयोग द्वारा इस श्रृंखला में 1 सितम्बर (शनिवार) को कलेक्ट्रेट कार्यालय राजगढ़ के सभाकक्ष में प्रातः 10:30 बजे मानवाधिकार हनन के मामलों की सुनवाई की जायेगी। सुनवाई के दौरान आयोग के अध्यक्ष न्यायमूर्ति श्री नरेन्द्र कुमार जैन, आयोग के सदस्य श्री मनोहर ममतानी एवं श्री सरबजीत सिंह भी मौजूद रहेंगे।